钦定古今图书集成/明伦汇编/官常典/第771卷 > 册府元龟 > 赵衰
## 钦定古今图书集成/明伦汇编/官常典/第771卷 > 册府元龟 > 赵衰

按《左传》僖公二十三年：晋公子重耳奔狄，从者狐偃、
赵衰、颠颉、魏武子、司空季子及楚，楚子乃送诸秦。他
日，公享之，子犯曰：“吾不如衰之文也，请使衰从。”公子
赋《河水》，公赋《六月》。赵衰曰：“重耳拜赐。”公子降拜稽首，
公降一级而辞焉。衰曰：“君称所以佐天子者命重耳，
重耳敢不拜？”　二十五年冬，赵衰为原大夫。晋侯问
原守于寺人勃鞮，对曰：“昔赵衰以壶飧从径，馁而弗
食，故使处原。”　二十七年冬，楚子及诸侯围宋。宋公
孙固如晋告急，于是乎蒐于被庐，作三军，谋元帅。赵
衰曰：“郤縠可。臣亟闻其言矣。说礼乐而敦《诗》《书》。《诗》《书》，
义之府也。礼乐，德之则也。德义，利之本也。《夏书》曰：‘赋
纳以言，明试以功，车服以庸’。君其试之。”乃使郤縠将
中军，郤溱佐之。使狐偃将上军，让于狐毛而佐之。命
赵衰为卿，让于栾枝、先轸。使栾枝将下军，先轸佐之。

明。孟明增修国政，重施于民。赵成子言于诸大夫曰：
“秦师又至，将必辟之。惧而增德”，不可当也。《诗》曰：“毋念
尔祖，聿修厥德。”孟明念之矣。念德不怠，其可敌乎？
五年冬，晋赵成子、栾贞子、霍伯、臼季皆卒。